На основу Oдлуке о покретању поступка за закуп пословног простора у Кучеву путем јавног надметања донета од стране Скупштине општине Кучево под бројем I-06-1-191/2019 од 16.12.2019. године

Комисија за спровођење поступка јавног надметања расписује:

**ОГЛАС**

**ЗА ПРИКУПЉАЊЕ ПОНУДА ЗА ЈАВНО НАДМЕТАЊЕ РАДИ УЗИМАЊА У ЗАКУП ПОСЛОВНОГ ПРОСТОРА**

**1.ПРЕДМЕТ ЗАКУПА**

Расписује се оглас ради узимања у закуп пословног простора у Кучеву, за потребе општине Кучево, путем јавног надметања, у циљу отварања галерије „Драган Кецман“ и то пословни простор на Тргу Вељка Дугошевића испред стамбено-пословне зграде „Хомољски мотиви“ на делу будућег платоа „Драган Кецман“, укупне површине од 70-100м2, са мокрим чвором и просторијом за потребе изложбеног простора.

**2.УСЛОВИ ЗАКУП**

Закупац пословног простора ће инвестирати у адаптацију односно реконструкцију простора, док ће висина трошкова адаптације бити утврђена од стране вештака грађевинске струке,по избору најповољнијег понуђача

Трошкови инвестирања закуподавац требе признати закупцу и то у погледу ослобаћања плаћања закупнине за временски период који покрива улагање.

Пословни простор ће се закупити на одређено време на период од 5 (пет) година уз могућност продужења закупа уколико Општина Кучево редовно измирује обавезе плаћања закупнине односно уколико је период за који се признају трошкови улагања дужи од 5 година.

Комунални трошкови и трошкови електричне енергије као и трошкови редовног одржавања који ће теретити пословни простор падају на терет закупца.

Почетна цена закупнине утврђује се на износ до 220,00 дин/м2 сагласно Одлуци о висини закупа пословног простора СО Кучево.

Пословни простор узеће се у закуп по спроведеном поступку јавног надметања.

**3.УСЛОВИ ПРИЈАВЉИВАЊА**

Право учешћа на огласу имају имају сва правна и физичка лица власници пословног простора.

Рок за подношење пријаве је 30 дана од дана објављивања огласа у дневном листу који се дистрибуира на територији Републике Србије.

Уредна и потпуна писмена пријава на оглас треба да садржи:

А) Све податке о подносиоцу пријаве:

-за физичка лица: име и презиме, адресу, број личне карте, ЈМБГ,

-за предузетнике: име и презиме предузетника, адресу, број личне карте,ЈМБГ, назив радње, матични број,

-за правна лица: назив и седиште, копији решења о упису правног лица у регистар код надлежног органа као и пуномоћје за лице које заступа подносиоца пријаве при отварању понуда за јавно надметање;

Б) Адресу пословног простора;

В)Висину закупнине исказану у динарима по м2 пословног простора,

Г) Доказ о праву својине односно праву располагања пословним простором;

Пријаве се достављају Комисјији за сповођење поступка јавног надметања-лично у згради општине Кучево на писарници у периоду од 07,00 до 15,00 часова или препорученом пошиљком на адресу Општина Кучево за Комисију за спровођење поступка јавног надметања ул. Светог Саве 76. бр. поште 12240 Кучево.

Пријаве се достављају у затвореној коверти на којој је јасно назначено „Пријава за закуп пословног простора“и назнаком НЕ ОТВАРАТИ.

Непотпуне и неблаговремене пријаве неће бити разматране.

Пријава у којој је цена дата описно неће се разматрати.

**4. ИЗБОР НАЈПОВОЉНИЈЕГ ПОНУЂАЧА**

Јавно отварање писмених пријава врши се комисијски у просторијама Општине Кучево са почетком у 10.00 часова, наредног дана од дана истека рока за пријаву на оглас.

Спровоћењу поступка јавног надметања морају да присуствују сви понуђачи.

Критеријум за избор најповољнијег понуђача је висина понуђене закупнине.

Комисија утврђује редослед важећих пријава

Избор најповољнијег понуђача извршиће се и у случају достављања једне исправне пријаве за учешће, ако закуподавац прихвати почетну висину закупнине по којој се непокретност узима у закуп.

Одлуку о избору најповољнијег понуђача доноси Скупштина општине Кучево на основу образложеног предлога Комисије.

Уговор са најповољнијим понуђачем потписује председник општине Кучево по добијеном мишљењу надлежног правобраниоца

**КОМИСИЈА ЗА СПРОВОЂЕЊЕ ПОСТУПКА**

**ЈАВНОГ НАДМЕТАЊА**